# Atemptats de París del 13 i 14 de novembre de 2015

Els atemptats de París del 13 i 14 de novembre de 2015 foren un seguit d'atacs simultanis contra civils succeïts durant la nit del 13 i 14 de novembre a París, als districtes 10è i 11è, al restaurant Le Petit Cambodge, el bar Le Carillon, la plaça de la República, la rue Bichat, el Bataclan, el boulevard Beaumarchais, i a la rue de Charonne Faidherbe) i explosions a l'Stade de France a Saint-Denis. L'esdeveniment més mortífer va tenir lloc a la sala de concerts de Bataclan, on els terroristes van disparar contra la multitud que assistia a un concert i després van prendre ostatges. Les B.R.I. (Brigades de recherche et d'intervention) van assaltar i van abatre un dels terroristes, i altres tres es van immolar amb explosius.
La televisió francesa BFM TV va enumerar un mínim de tres explosions separades amb artefactes armats amb TATP, i sis tirotejos a la capital, amb un mínim de 150 persones mortes, i un centenar d'ostatges al teatre Bataclan. El nombre total de morts fou desconegut a primeres hores, les primeres dades elevaren la xifra a les 40 o 60 víctimes mortals. Posteriorment la policia va confirmar 150 morts després d'assaltar el teatre Bataclan. Algunes fonts informaren que podria haver-hi sis atacants amb armes de foc. La cadena de ràdio francesa Europe 1 va informar que hi hauria hagut tres atacs suïcides, mitjançant bombes. D'acord amb la Préfecture de police de Paris, hi va haver vuit accions terroristes simultànies. Dels vuit terroristes neutralitzats 7 es van immmolar. El mateix dia 14 de novembre l'Estat Islàmic va reivindicar l'autoria dels atemptats.

## Antecedents

L'exèrcit francès s'havia involucrat en els atacs aeris sobre Iraq i Síria des del 19 de setembre de 2014, en el que es coneixia com l'Operació Chammal. L'octubre de 2015 França va atacar objectius a Síria per primera vegada.
França es trobava en alerta de nivell quatre per amenaces terroristes des de l'atemptat contra Charlie Hebdo i d'altres atacs succeïts a principis de gener de 2015. El país també havia incrementat el seu nivell de seguretat a causa de la Conferència sobre el Canvi Climàtic d'aquell any, que s'havia de celebrar a París del 30 de novembre a l'11 de desembre, a més de tornar a implantar controls fronterers la setmana abans dels atacs. L'atemptat contra Charlie Hebdo va esdevenir-se a l'11è districte de la ciutat, al mateix lloc on es troba el teatre Bataclan. França va patir d'altres atacs de menor intensitat al llarg de l'any, inclosos l'apunyalament de tres soldats a Niça, que es trobaven protegint un centre comunitari jueu, el febrer; l'intent de fer esclatar una fàbrica a Saint-Quentin-Fallavier el juny, on va morir un empleat; i el tiroteig i apunyalament indiscriminat en un tren a l'agost.
L'Estat Islàmic i les seves branques havien reclamat l'autoria de diversos atacs mortals les setmanes prèvies a l'atac a París. El 12 de novembre, a Beirut (Líban) van morir 43 persones en un atemptat mitjançant dues immolacions, mentre que uns dies abans, a Egipte, un avió rus va esclatar, causant la mort dels seus 224 passatgers. Paral·lelament, el dia dels atacs, el líder botxí de l'Estat Islàmic, el britànic Mohammed Emwazi, àlies Jihadi John, fou assassinat per part dels Estats Units mitjançant un avió no tripulat, a més que l'Estat Islàmic perdé el control del Sinjar en favor de les forces kurdes.

## Atacs individuals

13 de novembre:
* 21:16 – Primer atac suïcida amb bomba, prop de l'Stade de France.
* 21:20 – Tiroteig al carrer Bichat.
* 21:30 – Segon atac suïcida amb bomba a l'Stade de France.
* 21:40 – Atac suïcida amb bomba al boulevard Voltaire.
* 21:45 – Quatre homes entren al teatre Bataclan i comencen a disparar.
* 21:50 – Tiroteig al carrer de Charonne.
* 21:53 – Tercer atac suïcida amb bomba a l'Stade de France.
* 22:00 – Presa d'ostatges al Bataclan.
14 de novembre:
* 00:58 – La policia francesa acaba amb el setge al Bataclan, on hi havia entre 60 i 100 ostatges.
Error en Plantilla:Align: el valor "Hora local (CET)" com a paràmetre d'alineació és incorrecte.
Com a mínim set atacs hi van tenir lloc, incloent sis tirotejos i tres explosions. Els tirotejos van ocórrer als voltants de Rue de la Fontaine-au-Roi, Rue de Charonne i el Teatre Bataclan.

### Tirotejos a le Petit Cambodge i Le Carillon

Un tiroteig al restaurant Petit Cambodge, ubicat al 10è districte de París, va resultar amb diversos morts, que segons els mitjans oficials s'estimen entre quatre i onze. Els assaltants també van disparar a la gent que hi havia a fora d'un bar anomenat Le Carillon, prop del Canal Saint-Martin. Segons un estament policial oficial, 11 persones van ser assassinades al restaurant. Es creu que posteriorment els assaltants van marxar en un o dos vehicles motoritzats immediatament després dels tirotejos.

### Tiroteig a La Belle Équipe

També hi ha tenir lloc un tiroteig al restaurant La Belle Équipe, ubicat a l'11è districte de París.

### Bataclan

Al Bataclan, una sala de concerts ubicada a l'11è districte de París, hi ha haver un tiroteig i posterior setge amb ostatges, mentre hi tenia lloc un concert de la banda estatunidenca Eagles of Death Metal, amb una audiència aproximada d'unes 1.500 persones. Entre 60 i 100 persones van ser retingudes. Els membres de la banda van aconseguir escapar sense resultar ferits. Un supervivent del tiroteig va anunciar als mitjans que hi havia cinc o sis assaltants a l'interior de l'edifici. Un altre testimoni va afirmar haver sentit a un atacant dir "Això és per tot el mal fet per Hollande a musulmans d'arreu del món". Es creu que van tornar a haver-hi altres escenes amb tirotejos dins de l'edifici, i un d'aquests atacs va ser amb explosius, segons un oficial de policia de la zona.
Julien Pierce, un periodista d'Europe 1, va afirmar haver vist un grup d'homes armats entrar al Bataclan, i que un parell o tres d'homes a cara descoberta van començar a disparar indiscriminadament contra la gent que assistia al concert. El setge va finalitzar a les 00:58 CET. La policia va informar de més d'un centenar de morts a l'interior del teatre. Quatre assaltants van ser assassinats, tres d'ells per la detonació d'un cinturó bomba que duien els assaltants.

### Explosió a l'Estadi de França

Com a mínim 10 persones van morir o van resultar ferides en l'explosió que va tenir lloc en un bar proper a l'Stade de France ubicat al suburbi parisenc de Saint-Denis (Sena Saint-Denis). El President de la República Francesa, François Hollande, era a l'estadi assistint a un partit amistós internacional entre les seleccions nacionals de França i Alemanya. L'explosió es va poder sentir per la retransmissió televisiva de l'esdeveniment. Hollande va ser evacuat i es va dirigir al Ministeri d'Interior on es va reunir amb el ministre Bernard Cazeneuve per a presidir un gabinet de crisi. Els assistents al partit van ser evacuats progressivament de l'estadi.

## Reaccions
### Govern

El president francès, François Hollande, va fer una declaració demanant als francesos que es mantinguessin ferms davant del terrorisme. L'exprimer ministre François Fillon també va fer una declaració, exposant que "la guerra és entre nosaltres". Les autoritats van demanar als residents de París que es quedessin dins de casa per la seva pròpia seguretat. Hollande també va cancel·lar el seu viatge a la trobada del G20 a Antalya, delegant la representació francesa en el Ministre d'Exteriors Laurent Fabius i el Ministre de Finances Michel Sapin.
En resposta als atacs, França va declarar l'estat d'emergència, les seves fronteres es van tancar temporalment i es va demanar a l'exèrcit que mantingués l'ordre a París. El plan blanc (Île de France) i el plan rouge (global), dos plans de contingències francesos per a casos d'emergència, van ser immediatament activats. Es van desplegar 1.500 tropes pels carrers de París.

### Mesures de seguretat

La Préfecture de police de Paris ha emès un avís demanant als residents de no sortir, de reforçar a la seguretat al voltant dels edificis públics i d'interrompre qualsevol esdevediment o manifestació, i ha posat en marxa un telèfon d'emergència (el 0800 40 60 05) perquè els ciutadans puguin transmetre qualsevol informació. Molts parisencs s'han organitzat en les xarxes socials, inclòs el Twitter, per a oferir allotjament a les persones que no tenen un lloc per anar, a través del hashtag #porteOuverte.
Els vols amb origen i destinació als Aeroports Charles de Gaulle i Orly no es van veure afectats. American Airlines va retardar els seus vols a París fins a nou avís. Diverses estacions del Metro de París dels districtes 10 i 11 van ser tancades amb motiu dels atacs. Uber també va suspendre el servei a la ciutat després dels atacs. Totes les escoles i universitats de la ciutat van anunciar el seu tancament el 14 de novembre, ja que els dissabtes normalment són lectius a França.

### Reaccions internacionals

* Alemanya: La Cancellera Angela Merkel i el President Joachim Gauck van mostrar la seva commoció respecte als fets en un comunicat oficial. El Ministre de l'interior alemany Thomas de Maizière va oferir al seu homòleg francès la col·laboració de les forces especials alemanyes.
* Bèlgica: El Govern belga va incrementar la seguretat dels controls fronterers en les fronteres exteriors i en els aeroports i el transport ferroviari.
* Canadà: Justin Trudeau va expressar la seva solidaritat i va condemnar els atacs.
* Catalunya: Artur Mas va expressar les seves condolences dient que sentíem aquests atemptats com si ens els fessin a nosaltres. També Ada Colau, amb qui conjuntament convocaren l'endemà una concentració contra el terrorisme a la Plaça de Sant Jaume.
* Espanya: Mariano Rajoy va expressar el seu condol. El Consulat espanyol va habilitar un telèfon d'emergència.
* Estats Units: Barack Obama va fer públic el suport dels Estats Units amb el poble francès, la Policia de Nova York va activar el seu pla antiterrorista.

## Vegeu també

* Atemptat contra Charlie Hebdo

## Referències

* 1 2 129 morts i 99 ferits greus en els pitjors atemptats de la història de França
* ↑ BBC
* ↑ «Attaques à Paris : l'Etat islamique revendique les attentats». Le Monde. SOCIETE EDITRICE DU MONDE. [Consulta: 14 novembre 2015].
* ↑ «Attentats à Paris : le jour d'après» (en francès). [Consulta: 14 novembre 2015].
* 1 2 «Fusillades et explosions à Paris : au moins 30 morts».
* ↑ «At least 400 ISIL fighters are specially trained and ready to attack Europe: officials» (en anglès). National Post, 23-03-2016. [Consulta: 19 agost 2017].
* ↑ BFM TV, live coverage, 13 novembre 2015
* ↑ «Massacre terrorista a París». Ara, 13-11-2015. [Consulta: 27 agost 2024].
* 1 2 3 4 5 6 «'It's a horror': Hollande orders French borders closed after Paris terror attack leaves at least 149 dead», 13-11-2015. [Consulta: 14 novembre 2015].
* ↑ «At least 60 killed in Paris attacks, according to reports». FOX5 San Diego – San Diego news, weather, traffic, sports from KSWB.
* 1 2 Ing, Nancy; Fieldstadt, Elisha; Press, The Associated. «Dozens Dead, Hostages Held in Multiple Paris Attacks», 13-11-2015. [Consulta: 13 novembre 2015].
* 1 2 3 «Paris shootings: Casualties in city centre and explosion at Stade de France». BBC News Online, 13-11-2015 [Consulta: 13 novembre 2015].
* 1 2 3 4 Goldstein, Sasha. «At least 26 dead after explosion, shooting reported in Paris», 13-11-2015. [Consulta: 13 novembre 2015].
* ↑ Shapiro, Emily. «Several Dead After Explosions and Shootings in Paris», 13-11-2015. [Consulta: 13 novembre 2015].
* ↑ «100 hostages 35-40 dead in Paris attacks», 13-11-2015. Arxivat de l'original el 16 de novembre 2015. [Consulta: 13 novembre 2015].
* ↑ «Paris shootings and explosions near Stade de France kill 18», 13-11-2015. [Consulta: 13 novembre 2015].
* ↑ «En direct - Attentats à Paris : nouveau bilan d'une centaine de morts» (en francès). [Consulta: 14 novembre 2015].
* ↑ Ce que l'on sait des attentats de Paris; diari Le Monde (francès)
* ↑ «Attaques à Paris : plus de 120 morts» (en francès). [Consulta: 14 novembre 2015].
* ↑ «L'Etat islamique revendique les attentats de Paris». Le Figaro. Société du Figaro. [Consulta: 14 novembre 2015].
* ↑ «Middle east – 'Terrorists have no passports,’ French PM says of Syria air strikes». Google. [Consulta: 14 novembre 2015].
* 1 2 Randolph, Eric and Simon Valmary «More than 120 people killed in Paris 'terror' attacks». Agence France-Presse. Yahoo! News, 13-11-2015 [Consulta: 14 novembre 2015].
* ↑ «French soldiers wounded in Nice Jewish centre attack», 03-02-2015. [Consulta: 14 novembre 2015].
* ↑ ; Malik, Shiv«France launches terror inquiry after decapitated body found in factory attack», 26-06-2015. [Consulta: 14 novembre 2015].
* ↑ «France train attack: Americans overpower gunman on Paris express», 22-08-2015. [Consulta: 14 novembre 2015].
* ↑ «'Jihadi John': high degree of certainty US airstrike killed Mohammed Emwazi, sources say». The Guardian, 13-11-2015.
* ↑ Jason Hanna and Ed Payne, CNN. «Sinjar has been liberated from ISIS, Kurds say». CNN, 13-11-2015. [Consulta: 13 novembre 2015].
* 1 2 3 4 5 6 7 «Hollande : "Un acte de guerre commis par une armée terroriste"». [Consulta: 14 novembre 2015].
* ↑ «Scores killed in Paris terror attacks at six separate sites». [Consulta: 14 novembre 2015].
* ↑ «EN DIRECT. Fusillades à Paris : assaut terminé au Bataclan» (en francès). [Consulta: 14 novembre 2015].
* ↑ Shapiro, Emily. «Several Dead After Explosions and Shootings in Paris», 13-11-2015. [Consulta: 13 novembre 2015].
* 1 2 3 4 5 6 7 «Fatal shootings and explosion reported in Paris – live». The Guardian, 13-11-2015 [Consulta: 13 novembre 2015].
* ↑ «Paris Restaurant Shooting And Blasts Kill 26». Sky, 13-11-2015 [Consulta: 13 novembre 2015].
* ↑ «26 confirmed dead in Paris attacks, 60 held hostage». Fox8, 13-11-2015. Arxivat de l'original el 15 de novembre 2015. [Consulta: 13 novembre 2015].
* ↑ Stanglin, Doug. «At least 46 dead in attacks in central Paris», 13-11-2015. [Consulta: 13 novembre 2015].
* ↑ Singer for Eagles of Death Metal escapes Paris attack, abc7.com (Los Angeles). Consultat 13 novembre 2015.
* 1 2 3 4 5 «Paris attacks». BBC News.
* ↑ «Survivors of Hostage Siege Taken to Hospitals or Police Station». New York Times (live). «one of them shouted, “What you are doing in Syria, you are going to pay for it now!”»
* ↑ «‘This Is Because of all the Harm Done by Hollande to Muslims'». The New York Times.
* ↑ «Paris shooting: Several killed and injured after 'Kalashnikov and grenade attacks' across French capital». Arxivat de l'original el 13 de novembre 2015. [Consulta: 13 novembre 2015].
* ↑ «Attaques terroristes à Paris: des dizaines de morts, l'état d'urgence décrété». Le Figaro. «Selon plusieurs sources concordantes, l'assaut est terminé au Bataclan. Selon BFM-TV, deux terroristes auraient été tués.»
* 1 2 «At Least 35 Dead, More Than 100 Hostages Taken in Multiple Paris Attacks». Haaretz, 13-11-2015. [Consulta: 13 novembre 2015].
* ↑ Alter, Charlotte «Dozens Feared Dead in Night of Violence in Paris». , 13-11-2015 [Consulta: 13 novembre 2015].
* ↑ Nossiter, Adam «Multiple Attacks Roil Paris; President Hollande Is Evacuated From Stadium». , 13-11-2015 [Consulta: 13 novembre 2015].
* ↑ Fillon, François. «François Fillon on Twitter», 13-11-2015. [Consulta: 13 novembre 2015].
* ↑ Hollande decreta el estado de excepción en Francia y cierra las fronteras por el atentado múltiple en París, La Vanguardia
* ↑ «President Hollande: France will overcome the terrorists». CNN, 13-11-2015. [Consulta: 14 novembre 2015].
* ↑ «Attaques terroristes à Paris : une centaine de morts, l'état d'urgence décrété». Le Figaro. «La Mairie de Paris appelle les habitants de la capitale à rester chez eux»
* ↑ «Hollande cancels trip to Turkey for G20 after attacks: presidency». Yahoo! News, 13-11-2015. [Consulta: 13 novembre 2015].
* ↑ «Paris attacks: France shutting borders after deadly attacks, hostage taking». CBC News, 13-11-2015 [Consulta: 13 novembre 2015].
* ↑ Charlton, Angela and Lori Hinnant  «Hollande: Several dozen dead in attacks around Paris». The Washington Post. Associated Press, 13-11-2015 [Consulta: 13 novembre 2015]. «Còpia arxivada». Arxivat de l'original el 2015-11-14. [Consulta: 14 novembre 2015].
* ↑ «Live updates: Attacks in Paris». The Washington Post, 13-11-2015. [Consulta: 13 novembre 2015].
* ↑ «Paris déploie son « plan multi-attentats »». Canadian Broadcasting Corporation. [Consulta: 13 novembre 2015].
* ↑ «Attaques simultanées à Paris: La Préfecture demande aux gens de «rester chez eux»». [Consulta: 13 novembre 2015].
* ↑ «Attaques à Paris : "Plan blanc" d'urgence et de crise à l'AP-HP». [Consulta: 13 novembre 2015].
* ↑ «Alerte fusillade à Paris» (en francès). Arxivat de l'original el 2015-11-14. [Consulta: 13 novembre 2015].
* ↑ «Paris attacks kill more than 100, police say; border controls tightened». The Guardian.
* ↑ «American Airlines delays Paris flights». Reuters, 13-11-2015 [Consulta: 14 novembre 2015]. «Còpia arxivada». Arxivat de l'original el 2015-11-15. [Consulta: 14 novembre 2015].
* ↑ A-J.C. avec AFP. «Attaques à Paris : cinq lignes de métro coupées». europe1.fr. [Consulta: 14 novembre 2015].
* ↑ Megan Willett «Parisians Take to Twitter to Figure Out Transportation After Paris Attacks». Tech Insider, 13-11-2015 [Consulta: 13 novembre 2015].
* ↑ Palau de l'Elisi (14 novembre 2015). "Communiqué à l'issue du Conseil des ministres". Nota de premsa. Consulta: 14 novembre 2015. “Les écoles, lycées et établissements scolaires et universitaires seront fermés ce samedi” «Còpia arxivada». Arxivat de l'original el 2015-11-14. [Consulta: 14 novembre 2015].«Còpia arxivada». Arxivat de l'original el 2015-11-14. [Consulta: 14 novembre 2015].
* ↑ «Merkel tief erschüttert über Anschläge in Paris». Bundesregierung, 14-11-2015. [Consulta: 14 novembre 2015].
* ↑ «Merkel, Gauck und andere Politiker erschüttert über Attacken in Paris». Frankfurter Allgemeine Zeitung, 14-11-2015. [Consulta: 14 novembre 2015].
* ↑ «De Maizière bietet Paris Hilfe durch Spezialkräfte an». europe online, 14-11-2015. Arxivat de l'original el 2015-11-17. [Consulta: 14 novembre 2015].
* ↑ «Belgien Attaques à Paris: la Belgique instaure le contrôle aux frontières avec la France». Le Soir, 14-11-2015. [Consulta: 14 novembre 2015].
* 1 2 «Fusillades et explosions à Paris: au moins 30 morts». leprogres.fr, 13-11-2015. [Consulta: 14 novembre 2015].
* ↑ «Attentats à Paris: Justin Trudeau dénonce des actes «terribles et insensés»». Radio-Canada.ca, 13-11-2015. [Consulta: 14 novembre 2015].
* ↑ Bou, Lluís «Política Mas: "Sentim aquests atemptats com si ens els fessin a nosaltres"». El Món, 14-11-2015. Arxivat de l'original el 17 de novembre 2015 [Consulta: 14 novembre 2015]. Arxivat 17 de novembre 2015 a Wayback Machine.
* ↑ «Mas i Colau expressen condolences i Rajoy ofereix cooperació». Corporació Catalana de Mitjans Audiovisuals, 14-11-2015 [Consulta: 14 novembre 2015].
* 1 2 3 «Los ataques en París minuto a minuto». RTVE.es, 13-11-2015. [Consulta: 14 novembre 2015].